সম্প্রচার পরিষেবা (নিয়ন্ত্রণ) বিল, ২০২৪
সম্প্রচার পরিষেবা (নিয়ন্ত্রণ) বিল, ২০২৪ হল ভারতের একটি প্রস্তাবিত আইন যা সম্প্রচার পরিষেবার নিয়ন্ত্রণমূলক কাঠামো আধুনিকায়ন এবং সরলীকরণ করার লক্ষ্যে তৈরি হয়েছে। এই বিলটি দেশের সম্প্রচার ক্ষেত্রের ক্রমবর্ধমান পরিবর্তনের সাথে মানানসই একটি নতুন নিয়ন্ত্রণমূলক কাঠামো গঠনের চেষ্টা করছে, যেখানে প্রচলিত টেলিভিশন, রেডিও, এবং নতুন ডিজিটাল প্ল্যাটফর্ম অন্তর্ভুক্ত রয়েছে।প্রথম খসড়াটি 2023 সালে উত্থাপিত হয়েছিল এবং জনসাধারণের পরামর্শের জন্য প্রকাশিত হয়েছিল। বিলের দ্বিতীয় খসড়া, জুলাই ২০২৪-এর হিসাব অনুযায়ী[হালনাগাদ] খসড়া পর্যায়ে আছে। বিলটি ১৯৯৫সালের কেবল টেলিভিশন নেটওয়ার্ক (নিয়ন্ত্রণ) আইনকে প্রতিস্থাপন করবে এবং প্ল্যাটফর্ম এবং প্রযুক্তির বিস্তৃত পরিসরকে অন্তর্ভুক্ত করবে। ২০২৩ সালের নভেম্বরে প্রকাশিত খসড়াটিতে OTT প্ল্যাটফর্মের (স্ট্রিমিং প্ল্যাটফর্ম) জন্য একটি প্রোগ্রাম কোড অন্তর্ভুক্ত ছিল। ২০২৪খসড়া "ডিজিটাল নিউজ ব্রডকাস্টার" নামে একটি নতুন বিভাগ চালু করে অনলাইন সামগ্রী নির্মাতাদের আইনের আওতায় নিয়ে আসে।